Kopi luwak: Die duurste koffie wat jy kan drink - Maroela Media
"Kopi" is Indonesies vir "koffie" en "luwak" is die Indonesiese woord vir 'n sivetkat. Dié katte, wat graag in koffieplantasies bly, besoek snags die koffieplante en kies net die perfekste, soetste, ryp koffiesade met die regte waterinhoud en die perfekte suurgehalte om aan te knibbel.
Nadat die sivetkat sy middernaghappie geniet het, volg die saad die natuurlike roete … deur die kat se spysverteringstelsel. Dit word egter nie verteer nie, maar heel uitgeskei.
Iemand het dan soggens die onaangename werk om die uitskeidings by mekaar te maak en die koffiesade uit te was, wat deur die spysverteringproses nog ekstra nuanses bygekry het, te danke aan die ander soorte sade en bessies wat die kat gevreet het.
Dit is hierdie skaars en gesogte koffiebone wat as kopi luwak bekend staan. In Suid-Afrika is daar slegs enkele koffiewinkels wat kopi luwak verkoop, en jy wag soms maande (op 'n waglys) voordat jy 'n beurt kry om aan 'n koppie peperduur kopi luwak te teug.
Gggggg , los maar die koffie , sal maar eerder n eier eet dankie.
Helena · 3 jare gelede
@Andre kopi luwak proe soos enige ander koffie. Ek het verlede jaar saam my ousus die voorreg gehad om n koppie in Bali te drink en ook die proses waardeur die bone gaan te sien. Gepoe, gedop, gerooster, geskink en gedrink. Net nog n "boeretroos".?
Hhehaahee… onverbeterlike kommentaar, Andre. Dit verdien om heel bo te wees :-)
Dis nie koffie nie; dis kaffie…
'n Kollega het kopi luwak koffiemoer van 'n vakansie saam teruggebring; die kaffein inhoud was merkbaar hoër, andersins was dit lekker, maar nie besonder noemenswaardig nie. Ek verkies enkel-oorprong Arabica koffie bo dit.
Mmmmmm nee dankie! Die prys is eending – waansinnig! Die verwerking ooh nee kyk!
Wat is volgende, gaan ons nou vrugtevoëls begin agtervolg en hulle "verwerking" vir konfyt gebruik? Ag nee wat niks fout met huidige boeretroos nie.
Ek vermoed dis goor Robusta-bone want dis hoekom die kaffeininhoud so hoog is. Nee, dankie, doodgewone koffie uit Ethopie is heel goed genoeg. Dis in elk geval die oorpsronklike koffie.
Vietnam het van die lekkerste koffie en die kopi luwak was nie een van my gunstelinge nie. Die lekkerste koffie gedrink in die "rural" areas rondom Danang. "Egg coffee" in Hanoi uit n ander wêreld!
Daar is drie plekke in die wereld met die lekkerste koffie wat ek gedrink het.
KL in Malaisië se rooster is lekker.
Dan Turkse koppi van Istanbul is puik.
Dan die beste een is SA ouma se selfgeroosterde boon met knippie sout en bruin suiker donker gerooster en gemaal.